NadaMurni

Kumpulan **NadaMurni ** merupakan sebuah kumpulan penyanyi nasyid yang aktif di Malaysia dari Yayasan Al Arqam. Kumpulan ini menyampaikan lagu-lagu Melayu dan aktif era 1980-an di Malaysia. Mereka telah berpecah pada tahun 1994, tahun apabila Al Arqam telah diharamkan di sana. Bekas ahli-ahli kumpulan itu menyertai kumpulan-kumpulan Nasyid yang terkenal di Malaysia seperti Rabbani dan Hijjaz.

## Permulaan
Kumpulan NadaMurni yang bertapak sejak 1987 tersohor dengan lagu mereka seperti ‘Bila Nur Melimpah Di Hati ‘dan ‘Nun Di Sana ‘. Bermula hanya dengan membuat persembahan di majlis ceramah-ceramah. Mereka juga telah merakamkan album di dalam gelung (saluran air) di Kampung Sungai Penchala. Pada waktu itu, mereka belum ada studio ataupun alat muzik. Mereka hanya bernasyid bersama dengan satu nada sahaja. Sebelum namakan kumpulan mereka itu, mereka dikenali sebagai kumpulan nasyid Putera-Putera Al Arqam Malaysia. Antara lagu-lagu awal mereka ialah seperti,'Masyarakat Islam Telah Bermula', 'Tanpa Agama', 'Mari-Mari Kita Sejenak Mengingat', ‘Kholidubilquran’,’ Di Pondok Kecil’, dan banyak lagi.

Apabila mereka mendapat sedikit bantuan, mereka mendapat sistem audio dan studio sederhana. Mereka juga mula mengenakan pakaian seragam seperti jubah putih dan serban putih. Namun, mereka masih tidak menggunakan alat muzik seperti kompang dan sebagainya. Mereka teus merakamkan album dan membuat persembahan di majlis-majlis ceramah anjuran Al Arqam. Ketika inilah saudara Asri Ibrahim membuat penampilan pertamanya sebagai vokalis utama kumpulan ini, ketika ini mereka masih lagi menggunakan nama ’Putera-Putera Al Arqam Malaysia’, kadang-kadang juga di kulit album mereka menggunakan nama ‘Syukbah Kebudayaan Al Arqam’. Album mereka sangat laris di pasaran ketika itu kerana mereka menjual kaset-kaset mereka dari rumah ke rumah, mereka juga disokong oleh semua ahli-ahli Al Arqam. Boleh dikatakan setiap ahli Al Arqam membeli album mereka, lagu-lagu mereka juga menjadi siulan pelajar-pelajar Al Arqam seluruh dunia. Bagi jemaah Al Arqam, itulah sahaja hiburan untuk mereka. Setiap kali aktiviti mengedar surat khabar atau risalah Al Arqam oleh pelajar-pelajar tersebut, pasti  mereka akan turut menjual kaset-kaset  mereka. Manakala lagu-lagu mereka juga semakin hari semakin ada peningkatan, tetapi mereka masih tidak menggunakan alat muzik,mereka hanya mempelbagaikan cara menyampaian dengan memasukkan suara latar Kanak-kanak, suara harmoni, suara bass dan selingan sajak dari saudara Dinie Juri dan Pak Nora. Antara lagu-lagu studio awal mereka pula ialah seperti ‘Maulana’,’Yarobbi Sallimna’,’Sifat 20’, ‘Harapanku Padamu Subur Kembali’,’-Sampailah Waktu’ dan ’Bila Izrail’.

## Kejayaan Awal
Antara album yang paling laris waktu itu ialah album ‘Kelahiran’. Sambutan kepada mereka  semakin hari semakin menggalakkan. Mereka sudah mula membuat persembahan di dewan-dewan besar, di perkarangan masjid dan padang orang ramai. Setiap kali ada persembahan mereka, pasti ramai yang datang dan mereka juga menjual kaset-kaset mereka semasa persembahan tersebut. Hari demi hari, mereka makin meningkat bagi mereka , memandangkan sambutan semakin menggalakkan, mereka harus adakan satu penjenamaan semula, dengan  memberi nama kepada kumpulan ini, menggunakan alat muzik yang tidak melanggar Syari'ah, dan membuat studio yang baru dan lebih canggih, mereka  juga sudah ada kenderaan sendiri untuk ke sana ke mari. Maka, bermulalah era NadaMurni. Setelah perbincangan, mereka sebulat suara bersetuju menggunakan nama NadaMurni sebagai nama yang baru bagi menggantikan nama yang lama. Antara anggota-anggota NadaMurni ialah Asri Ibrahim, Isman Nadim, Rahmat Shafie, Asri Ubai, Faizal Osman, Yusof Sabri, Amin, Rosman, Hamzah, Hashim Ngadimandan ramai lagi.

Sewaktu kemunculan album pertama menggunakan nama NadaMurni, mereka sudah mula menggunakan kompang dan alat-alat muzik  tradisional yang lain. Sewaktu itu, sambutan sangat memberansangkan. Bagi seluruh jemaah Al Arqam dan juga pelajarnya, mereka menganggap NadaMurni sudah menjadi artis yang sebaris dengan artis lain, mereka menyanjung kumpulan ini, mereka sentiasa menyanyikan dan bercerita tentang kumpulan ini. Ia bagaikan satu fenomena baru pada waktu itu, antara album setelah mereka menukar nama kepada Nadamurni ialah seperti, ‘Bisikan Aidilfitri’, ‘Munajat’, ‘Aidilfitri’,’Cahaya Di Ufuk Timur’, ’Kasih Sayang’, ’Balada Makkatul Mukarramah’, ’Untukmu Rasulallah’ dan banyak lagi.

Mereka juga telah menubuhkan syarikat rakaman sendiri yang diberi nama OVA production. Antara produk mereka pula ialah video ceramah, kaset Nasyid kanak-kanak, Nasyid Muslimah, ceramah motivasi dan sebagainya. Mereka juga pernah menerbitkan video muzikal bertajuk Permata Hati yang diterbitkan oleh Farihin Abd Fatah. Di dalam video tersebut ada pentomen , Nasyid berirama dan sajak. Pada masa yang sama NadaMurni juga telah memperkenalkan artis pertama di bawah naungan OVA Production iaitu The Zikr. Antara anggota asal The Zikr ialah:

-Nazrey Johani (Sabah)

-Zaeree

-Abu Bakae

-Soleh

-Azman (Sabah)

Dan antara artis-artis dibawah naungan Ova Production pula ialah seperti:

-Suara Smakl (juga dikenali sebagai Anugerah)

-The Zikr

-NadaMurni II (kanak-kanak)

-Shotussofwa

-Nada Athirah

-Qotrunnada (Muslimah) dan lain-lain

Semenjak kemasukkan saudara Farihin Abd Fatah ke dalam Ova Production, banyak pembaharuan yang dapat dilihat, beliau berkongsi idea dengan saudara Waharp Yusof, Sohibul Fadhil, Dinie Juri dan lain-lain. Mereka bekerja di dalam satu pasukan dan hasilnya NadaMurni semakin diterima oleh masyarakat terutama masyarakat kampus. Lagu-lagu Nadamurni juga sudah mula kedengaran di dalam radio dan TV. Meraka juga telah mengadakan pertandingan Nasyid tahunan untuk seluruh Yayasan Al Arqam Malaysia.Antara juara-jaura Nasyid untuk pertandingan tersebut ialah

-Kumpulan nasyid Yayasan Al Arqam Kampung Sempadan Pahang
-Kumpulan nasyid Yayasan Al Arqam Bukit Hampar Perak (kategori kanak-kanak)

Mereka juga ada mewujudkan perkampungan kebudayaan.Terletak di Yayasan Alarqam Sungai Serai Selangor bagi memudahkan lagi usaha mereka untuk memartabatkan kebudayaan Islam. Mereka juga sudah mula mendapat undangan-undangan dari luar negera antaranya London, Turki, Uzbekistan, Thailand, Indonesia dan lain-lain. Anggota-anggota kumpulan ini juga silih berganti. Perlantikan saudara Munif Ahmad sebagai vokalist kedua mereka juga menampakkan hasil.Mereka semakin mengancam. Dan mereka tidak mempunyai masalah untuk mengisi kekosongan kerana sentiasa ada pelapis baru yang boleh di serapkan. Yang paling uniknya ialah mereka boleh membuat persembahan hingga 3 atau 4 persembahan pada satu masa. Anggota asal berpecah menjadi 4 dan mereka akan bergabung dengan kumpulan-kumpulan nasyid dari Yayasan Al Arqam yg berdekatan untuk dijadikan NadaMurni juga kreatif sekali. Disini saya ingin sertakan sekali antara kumpulan-kumpulan Nasyid Yayasan Alarqam di seluruh negara antaranya : 

- Nada Shahdu- Yayasan Al Arqam Sungai Ular Kuantan 

- Syifaussudur- Yayasan Al Arqam Bukit Hampar Perak

- Abrar- Yayasan Al Arqam Kampung Talang Kuala Kangsar Perak 

- Nada Athirah- Yayasan Al Arqam Titi Tinggi Perlis 

- Hawari- Yayasan Al Arqam Kampung Sempadan Lanchang Pahang dan lain-lain

## Penamatan
Pada tahun 1994 ketika Al Arqam dan Aurad Muhammadiah diharamkan, kumpulan-kumpulan ini telah dibubarkan. Ketika itu ramai antara mereka mencari haluan masing-masing.Tetapi sebenarnya mereka tidak gelabah. Mereka tekad untuk bangkit semula tetapi dengan penampilan yang amat berbeza.penampilan yang bersesuaian dengan edaran masa. Jika dahulu mereka berpakaian jubah putih dan serban hitam, kini mereka pelbagaikan cara pemakaian mereka dengan kemeja kot jubah dan kopiah yang beraneka. Artis-artis Ova Production juga telah berpecah untuk mewujudkan kumpulan baru,mereka membuat penjenamaan sekali lagi. Antara kumpulan-kumpulan tersebut ialah Rabbani, Hijjaz. The Zikr telah menjadi Raihan dan Now See Heart dan lain-lain. Ustaz Amaluddin bergerak solo.

Ada antara mereka juga aktif bermain alat muzik dan backup artis seperti Hamzah dari NadaMurni dan Rosdy dari NadaMurni II.

Dan yang selebihnya ada yang bekerja sebagai juru audio, penerbit, pendawai elektrik dan sebagainya. Walau apapun kerja yang mereka lakukan, sekarang harap sentiasa dirahmati, diredhai dan mendapat rezeki yang Halal.

## Ahli-ahli

Kumpulan NadaMurni dianggotai oleh sekumpulan ahli jemaah Al-Arqam. Antara yang terkenal ialah:

# (Asri) Mohamad Asri bin Ibrahim (meninggal)
# (Isman) Ismen Nadim bin Isam 
# (Munif) Munif Ahmad @ Putra Aiman
# (Faizal) Mohd Faizal bin Osman

Kumpulan nasyid ini begitu popular. Album-album mereka begitu laris walaupun dijual secara tradisional (jualan terus) tidak dijual di kedai. Antara kumpulan lain yang seangkatan dengannya ialah kumpulan The Zikr.
 
Selepas Al-Arqam diharamkan, NadaMurni masih lagi aktif dan masih mengeluarkan album sehingga 1994. Album "Untukmu Rasulullah II" yang dikeluarkan pada tahun tersebut merupakan album terakhir. Irama nasyid di Malaysia mula menyepi kerana tidak ada lagu nasyid baru untuk diperdengarkan. 

Ahli kumpulan NadaMurni kemudiannya berpecah dan muncul sebagai kumpulan Hijjaz, Rabbani dan Raihan.

## Diskografi
### Album
Album penuh Studio
# Pentas Satu - Kelahiran
# Asmaul Husna
# Asmaul Anbiya'
# Sifatullah
# Nasyid Al-Arqam I & II
# Musafir Kelana
# Seruan Perjuangan
# Engkau Menjelang Tiba
# Tholaal Badru Alayna
# Amalan Salafussoleh
# Maulana Ya Rasulullah
# Ilmu itu Cahaya
# The Light of Truth
# Munajat (bersama The Zikr)
# Cahaya di Ufuk Timur
# Soul of Islam
# Love & Care
# Malaysiaku Indah
# Di Mana Kasih Di Mana Sayang
# Balada Makkatul Mukarramah
# Pulanglah Abuya
# Untukmu Rasulullah Vol. 1 & Vol. 2
# Falsafah Haji
Album rakaman langsung (Live)
# Konsert Bergerak Serambi Mekah
# Malam Sinar Maulidurrasul Vol. 1 & 2
# NadaMurni "Live" Album
# Konsert Kebudayaan Islam II: Bila Nur Melimpah di Hati (menampilkan The Zikr, Nahwan Nur & Al-Anwar)
Album bertemakan Ramadan & Syawal
# Lambaian Syawal
# Bisikan Aidilfitri
# Nur Aidilfitri
# Potret Aidilfitri
# Kemesraan di Aidilfitri
# Ramadhan-Syawal: Neraca Taqwa
Album kompilasi
# Yang Dirindu (bersama Putri Muslimah)
# Keinsafan
# Koleksi Top Hits
# Kompilasi Keharmonian Aidilfitri (menampilkan The Zikr, Soutus Sofwa, Anugerah & Nada Athirah)
# Kompilasi Hari Raya: Aidul Mubarak
# Pak Ku Shadat bersama NadaMurni
# Menongkah Gerbang Syawal (penampilan Asri Ibrahim dan Munif Ahmad secara solo bersama Anugerah, Nahwan Nur & Bangsar Boyz)
Rakaman persembahan secara langsung (live) melalui VHS antaranya:-
# Malam Sinar Maulidurrasul
# Malam Kebudayaan Islam
# Malam Mesra bersama NadaMurni di Pesta Colek '92
# Malam Kebudayaan Islam (Indahnya Hidup Bersama Tuhan) di Dewan Sivik MPPJ
# Majlis Isra' Mikraj
# Islamic Fest & NadaMurni's Concert Tour, United Kingdom
# Konsert Malam Malaysia Indah '94

## Lagu Popular
# Asmaul Husna
# Di Pondok Kecil
# Suwaru fil Quran
# Sepohon Kayu
# Selimut Putih
# Tholaal Badru Alayna
# Kasih Ibu Bapa
# Welcome to Darul Arqam
# Seruan Jihad
# Islam Yang Telah Berkembang
# Al Hijrah
# Sifat 20
# Mati
# Muhammad Rasulullah (Your Face is Bright)
# Assalamualaikum
# Kegelapan Malam
# Pemuda Pemudi
# Muslimin Muslimat
# Di Sini Kami Berkumpul
# Jasa Petani
# Huru Hara
# Marilah Berkasih Sayang
# Di Mana Ketenangan Di Mana Kebahagiaan
# Kota Mekah
# Nabi Ibrahim Bina Kaabah
# Haji Menuju Allah
# Maulana Ya Rasulullah
# Anta Ya Rahman
# Ahmad Ya Habibi
# Khairul Bariyyah
# Ya Nabi Salam Alayk
# Adam & Hawa (Peristiwa Padang Arafah)
# Bila Nur Melimpah Di Hati
# Mana Milik Kita
# Munajat
# Mara Menuju Cita
# Sunnah Berjuang
# Nun di Sana
# Ahlan Wasahlan Ya Ramadhan
# Hikmah Ramadhan
# Hari Raya Hanya di Syurga
## Galeri

imej:Nada_Murni_Untukmu_Rasulullah.jpg|Kulit kaset album Untuk Mu Rasulullah.
imej:Koleksi_Nada_Murni.jpg|Koleksi kaset NadaMurni (Gambar dari Internet)


## Rujukan
* Sekitar Pelancaran Album Nostalgia NadaMurni – Rabbani.

## Pautan luar